**OTOČEK SREDI JEZERA**

Otoček sredi jezera,

gori pa cerkvica.

Na sivi skali grad stoji,

Bled v soncu ves žari.

Z otoka poje stari zvon

bim bam bim bam bim bom.

Na Kranjskem lepš’ga kraja ni,

hej, Bled, prekrasen si.

Povem ti staro pravljico,

morda ne veš za njo:

“Če fanta si želi dekle,

naj tja na otok gre.

Ko zvon ji stari zadoni,

želja se izpolni ji.”

Mogoče pravljica drži,

poskusi kdaj še ti.